arnastofnun/IGC-2024 huggingface dataset:
Björn Jónsson

Björn Jónsson (f. 8. október 1846 í Djúpadal í Barðastrandarsýslu, d. 24. nóvember 1912) var stofnandi og ritstjóri Ísafoldar frá 1874 til 1909 er hann gerðist ráðherra Íslands 1909-11. Björn var einnig bæjarfulltrúi í Reykjavík 1885-91 og alþingismaður 1878-80 og svo 1908-12 fyrir Sjálfstæðisflokkinn eldri. Björn var faðir Sveins Björnssonar, fyrsta forseta Íslands, og Ólafs Björnssonar sem tók við ritstjórn Ísafoldar af Birni.

Foreldrar Björns voru Jón Jónsson bóndi frá Djúpadal og Sigríður Jónsdóttir. Björn lauk stúdentsprófi frá Lærða skólanum árið 1869 og í kjölfarið á því starfaði hann sem kennari á heimili Brynjólfs Benedictsen kaupmanns í Flatey á Breiðafirði 1869-71. Björn stundaði nám í lögfræði við Kaupmannahafnarháskóla á árunum 1871-1874 en sneri frá því áður en hann lauk því til þess að geta ritstýrt blaði á Íslandi. Sama ár giftist Björn Elísabetu Guðnýju Sveinsdóttur, dóttur Sveins Níelssonar, alþingismanns og prófasts á Staðarstað.

Maður nokkur er nefndur er Jón ritari og gaf út blaðið Víkverji kom að máli við Björn haustið 1874 um að hann skyldi taka við ritstjórn blaðsins. Úr varð að Víkverji var lagt niður, vegna þess að Birni þótti nafnið ekki höfða til þeirra sem byggju utan Reykjavíkur. Blaðið kom fyrst út 19. september 1874. Á þeim tíma kom út blaðið Þjóðólfur í ritstjórn Matthíasar Jochumssonar.

Um aldamótin 1900 fór Björn að finna til heilsubrests og árið 1903 hélt hann til Kaupmannahafnar til þess að finna bót meina sinna.

Björn varð þekktur fyrir Sambandsmálið og Landsbankamálið.
Meistaradeild Evrópu 2006-07

Meistaradeild Evrópu 2006-07 er 52. Meistaradeild Evrópu sem haldin er. Úrslitaleikurleikurinn var haldinn í Aþenu, Grikklandi þann 23. maí 2007 á Olympic Stadium leikvanginum, þar sem Liverpool og AC Milan mættust.

Útsláttarkeppni.

Umferð 1.

Leikir spilaðir 20. og 21. febrúar 2007 og 6. og 7. mars 2007.
Nikkelfjallið

Nikkelfjallið (en: "Nickel Mountain") er íslensk-bandarísk kvikmynd frá árinu 1984. Framleiðandi var Jakob Magnússon. Aðrir Íslendingar sem unnu við myndina voru Sigurjón Sighvatsson, Ragna Fossberg, Björn Emilsson, Guðmundur Kristjánsson, Ólafur Rögnvaldsson, Edda Sverrisdóttir og Vilborg Aradóttir.
18

Árið 18 (XVIII í rómverskum tölum) var í gregoríanska tímatalinu almennt ár sem byrjaði á laugardegi.
Alexander frá Afrodísías

Alexander frá Afrodísías var forngrískur heimspekingur, uppi á 2. öld og 3. öld. Hann var nemandi Aristóklesar frá Messínu. Alexander var aristótelískur heimspekingur og er gjarnan talinn einn merkasti heimspekingur síðfornaldar. Alexander hlaut viðurnefnið "ho exegetes" („ritskýrandinn“).

Alexander kom til Aþenu undir lok 2. aldar. Hann varð skólastjóri Lýkeion, skólans sem Aristóteles stofnaði á 4. öld f.Kr. Þar kenndi hann heimspeki í anda Aristótelesar.

Eitt markmiða Alexanders var að hrekja kenningar Ammoníosar um aristótelíska heimspeki en hann hafði reynt að sameina kenningar Aristótelesar og Platons.

Ritverk.

Af varðveittum ritum eignuðum Alexandri eru eftirtalin rit jafnan talin ósvikin:

Alexander samdi einnig skýringarrit við ýmis rita Aristótelesar. Sum þeirra eru varðveitt:

Ritið "Skýringar við Spekirök" er ranglega eignað Alexandri.

Meðal glataðra rita Alexanders má nefna:

Alexander samdi ekki skýringarrit við "Siðfræði Níkómakkosar", "Stjórnspekina", "Mælskufræðina" né "Um skáldskaparlistina".

Skýringarrit Alexanders voru afar vinsæl meðal araba, sem þýddu mörg þeirra sem og önnur verk hans. Sumar af þýðingum þeirra eru enn varðveittar, svo sem "Um forsjón" og "Gegn Galenosi um hreyfingu".
Menelás

Menelás eða Menelaos (forngrísku "Μενέλαος"; Menélāos) er persóna í grískri goðafræði. Hann kemur fyrir í "Ilíonskviðu" og "Ódysseifskviðu" Hómers, sem og í ýmsum forngrískum harmleikjum. Menelás var konungur í Spörtu. Hann var sonur Atreifs og Ærópu, yngri bróðir Agamemnons og eiginmaður Helenu fögru.
Polýkleitos

Polýkleitos var grískur myndhöggvari sem uppi var á 5. öld f.Kr.

Hann var einn markverðasti listamaður klassíska tímans og sérhæfði sig í gerð bronsmynda. Polýkleitos bjó til mælikvarða á hlutföll mannslíkamans sem hafði mikla þýðingu fyrir seinni tíma höggmyndalist. Hann skrifaði einnig fræga kennslubók í myndhöggvaralist sem nefndist "Kanon". Meðal þekktustu verka Polýkleitosar er Doryforos "Spjótberinn" sem til er í rómverskum eftirmyndum úr marmara, m.a. í Museo Nazionale í Napólí og verk hans Diadumenos eða "Drengur með ennishlað".
Kallímakkos

Kallímakkos getur átt við
Aston Villa

Aston Villa Football Club (einnig þekkt sem einfaldlega Villa) er lið í ensku úrvalsdeildinni. Félagið er staðsett í Aston-hverfinu í Birmingham og var stofnað árið 1874. Félagið hefur leikið heimaleiki sína á Villa Park síðan 1897. Félagið var eitt af stofnfélögum ensku deildarinnar árið 1888 og ensku úrvalsdeildarinnar árið 1992. Villa er eitt af sigursælustu félögum Englands, hefur orðið enskur meistari sjö sinnum og enskur FA-bikarmeistari sjö sinnum. Þá er félagið eitt af aðeins fimm enskum liðum sem hefur unnið Meistaradeild Evrópu en það var árið 1982 þegar keppnin hét Evrópubikarinn.

Tveir Íslendingar hafa spilað fyrir Aston Villa. Sá fyrri er Jóhannes Karl Guðjónsson sem spilaði fyrir Aston Villa í hálft tímabil frá janúar 2003 til júní sama árs. Seinni Íslendingurinn sem hefur spilað fyrir Aston Villa er Birkir Bjarnason en hann spilaði með félaginu frá 2017-2019.

Aston Villa og nágrannaliðið Birmingham City er miklir erkifjendur, þegar þessi lið eigast við kallast það "Second City Derby". Nafnið er dregið af borginni Birmingham sem er næst fjölmennasta á Bretlandi. Samtals hafa þessi lið spilað 127 sinnum við hvort annað. Villa hefur unnið 57 þeirra, 33 jafntefli og Birmingham City unnið 37. Síðasti leikur á milli liðanna var í Ensku B deildinni þann 10. mars 2019 sem endaði með 1-0 sigri Aston Villa.

Frá 2006-2016 var eigandi liðsins Randy Lerner. Kínverski viðskiptamaðurinn Tony Xia keypti félagið fyrir 76 milljón punda í gegnum fyrirtækið sitt Recon Group. Tony Xia entist hins vegar ekki lengi í Villa því árið 2018 var tilkynnt að NSWE hafi keypt 55% hluta í Aston Villa. NSWE er samangert úr milljarðarmæringunum Nassef Sawiris og Wes Edens. Þeir eiga félagið en þann dag í dag.

Leikmannahópurinn 2020/2021.

"5. október 2020"
Fulham F.C.

Fulham er knattspyrnulið í ensku meistaradeildinni og er frá Fulham í vestur-London. Félagið er það elsta í borginni sem keppir í knattspyrnu.

Nágrannalið.

Stuðningsmenn Fulham álíta Chelsea F.C. sinn helsta andstæðing en heimavellir félaganna eru í göngufjarlægð hvor frá öðrum. Viðureignir þeirra á milli voru fáar á seinni hluta 20. aldar eða þegar Fulham var í basli í neðri deildum Englands. Þegar liðið komst upp í úrvalsdeildina árið 2001 mættust þessi nágrannalið og má segja að þá hafi nágrannaerjurnar hafist fyrir alvöru. Heimavöllur Chelsea, Stamford Bridge, er staðsettur á Fulham Road. Þótt stuðningsmenn Fulham álíti Chelsea sína erkifjendur er ekki sömu sögu að segja af áhangendum Chelsea. Af öðrum nágrannaliðum Fulham má nefna QPR og Brentford FC.

Leikmannahópur.

"1. febrúar 2020"
Gísli S. Einarsson

Gísli S. Einarsson (f. 12. desember 1945) er fv. bæjarstjóri Akraness og sat á Alþingi frá 1993-2003 fyrir Alþýðuflokkinn og seinna Samfylkinguna. Hann varð bæjarstjóri á Akranesi í júní 2006 í meirihlutasamstarfi Sjálfstæðisflokks og Frjálslyndra. Gekk í Sjálfstæðisflokkinn í maí 2008.
Hjörleifur Guttormsson

Hjörleifur Guttormsson (f. 31. október 1935) á Hallormsstað. Foreldrar: Guttormur Pálsson (1884 - 1964) skógarvörður þar og kona hans Guðrún Margrét Pálsdóttir (1904 - 1968) vefnaðar- og hannyrðakona. Hjörleifur var Alþingismaður fyrir Alþýðubandalagið frá 1978 til 1999. Hann starfaði sem Iðnaðarráðherra frá 1978 til 1979 og svo aftur 1980 til 1983. Hjörleifur er þekktur fyrir baráttu sína fyrir náttúruvernd.

Hann var einn af stofnendum Vinstrihreyfingarinnar - Græns framboðs árið 1998.
Manchester City

Manchester City er knattspyrnulið sem spilar í ensku úrvalsdeildinni og ríkjandi Englandsmeistari. Liðið var stofnað árið 1880 og hefur unnið efstu deild í Englandi 8 sinnum, þar af ensku úrvalsdeildina 6 sinnum. Leikvangurinn City of Manchester Stadium (Etihad Stadium) var opnaður árið 2003. Árið 2008 var liðið keypt af Abu Dhabi United Group og hefur liðið keypt dýra leikmenn síðan þá og uppskorið eftir því (titlar 2012, 2014 og 2018). Liðið var 5. tekjuhæsta félagsliðið árið 2017.

Árið 2017 setti liðið nýtt met á Englandi þegar það vann 18 leiki í röð. Sama ár spilaði lið undirbúningleik á Laugardalsvelli við West Ham í ágúst. Tímabilið 2017-2018 setti City nýtt stigamet í úrvalsdeildinni þegar það náði 100 stigum.

Eigendur liðsins hafa verið sakaðir um ólöglega fjármálagjörninga.
1751-1760

1751-1760 var 6. áratugur 18. aldar.
Green Day

Green Day er bandarísk popppönk-/rokkhljómsveit sem stofnuð var í Kaliforníu árið 1987. Sveitin braust fram á sjónarsviðið með þriðju plötu sinni Dookie, árið 1994.
Sheffield United F.C.

Sheffield United er enskt knattspyrnulið frá Sheffield og spilar í ensku meistaradeildinni. Sheffield United vann ensku efstu deildina árið 1898 og FA-bikarinn árin 1899, 1902, 1915 og 1925. Helstu keppinautar liðsins hefur verið Sheffield Wednesday en leikir liðanna eru kallaðir "Steel City derby".

Sheffield komst í úrvalsdeildina síðast 2019 en féll niður í meistaradeildina árið 2021.

Leikmannahópur.

Núverandi hópur.

"5.október 2020"
773

Árið 773 (DCCLXXIII í rómverskum tölum)
Guns N' Roses

Guns N' Roses er bandarísk rokkhljómsveit stofnuð í Los Angeles árið 1985. Hljómsveitin skaust up á stjörnuhimininn með plötunni "Appetite for destruction" en þar eru meðal þeirra þekktustu laga: "Paradise city" og "Welcome to the jungle". Hljómsveitin var þekkt fyrir villt líferni og áttu meðlimirnir flestir í áfengis- og vímuefnavanda. Smám saman liðaðist sveitin í sundur og aðeins Axl Rose hélt merkinu á lofti frá um 1996-2016 með ýmsum nýjum meðlimum og gaf út eina plötu sem lengi var í bígerð; "Chinese democracy". Slash, McKagan og Matt Sorum stofnuðu hljómsveitina Velvet Revolver (2002-2008) með söngvara Stone Temple Pilots í fararbroddi; Scott Weiland. Slash var einnig með ýmis sólóverkefni.

Árið 2016 ákváðu hins vegar upprunalegi gítarleikarinn Slash og bassaleikarinn Duff McKagan að snúa aftur í hljómsveitina og tónleikaferð um heiminn varð raunin. Nýtt efni með upprunalegum meðlimum er hugsanlegt.

Sumarið 2018 hélt hljómsveitin tónleika á Laugardalsvelli, eina þá stærstu sem hafa verið haldnir á Íslandi, en þar var rými fyrir um 25.000 manns (seldist þó hvorki upp í stæði né stúku).

Sumarið 2021 gaf hljómsveitin út smáskífuna "Absurd" sem var fyrsta útgefna efnið síðan 2008 og það fyrsta með Slash í meira en 25 ár.
Ítalska A-deildin 2006-07

Ítalska A deildin 2006-07 er hófst 10. september 2006. Upphaflega átti deildin að hefjast 26. og 27. ágúst 2006 vegna Ítalska A-deildar skandallsins 2006. Tímabilið 2006-07 er 104. tímabil ítölsku A-deildarinnar og í fyrsta sinn án Juventus FC.

Staðan í deildinni.

1. "Þar sem bæði Roma og Internazionale keppa til úrslita í ítalska bikarnum og eru örugglega með sæti í Meistaradeild Evrópu mun 7. sæti fá sæti í Evrópubikarnum. 8. sætið mun leika í Intertoto bikarnum."

2. "Í byrjun leiktíðar voru þessi félög gefin eftirfarandi refsistig:"

Helstu uppákomur.

Ítalski A deildar skandallinn 2006.

Eftir ítalska A deildar skandalinn voru félögin Juventus F.C., ACF Fiorentina og S.S. Lazio refsað með því að hefja næstu leiktíð í ítölsku B deildinni. AC Milan var einnig refsað með 15 refsistigum. Félögin U.S. Lecce, F.C. Messina Peloro og Treviso F.B.C. áttu að komast í ítölsku A deildina í stað liðanna þriggja sem var refsað með falli til að félög deildarinnar yrðu enn 20.

Fiorentina, Juventus, Lazio og Milan báðu öll um áfrýjun á dómnum. Niðurstaðan var sú að Fiorentina og Lazio fengu aftur að vera með í ítölsku A deidlinni en fengu 15 og 11 stiga refsingu hvort félagið um sig. Refsistig AC Milan voru lækkuð niður í 8 stig. Juventus þurfti enn að vera í ítölsu B deildinni með 17 refsistig. Lecce og Treviso færðust aftur til ítölsku B deildarinnar en Messina hélt stöðu sinni í ítölsku A deildinni í staðinn fyrir Juventus.

Eftir frekar rannsóknir fékk Reggina Calcio einnig 15 refsistig, en var enn með í A deildinni.

Knattspyrnuofbeldi í Cataníu 2007.

2. febrúar 2007 lést lögregluþjónninn Filippo Raciti í Cataníu vegna ofbeldis milli stuðningsmanna Cataníu og Palermo. Fresta þurfti öllum deildarleikjum ítölsku A deildarinnar vegna þessa.

Deildarsigur Inter.

Með sigri á Siena 22. apríl 2007 tryggði Internazionale sér ítalska deildarbikarinn 2006-07. Félagið hafði þá 16 stiga forskot á Roma sem átti aðeins 5 leiki eftir.
Tyrkneska

Tyrkneska (Türkçe, borið fram [tyɾktʃe]) er tyrkískt tungumál og þar af leiðandi eitt af hinum umdeildu altísku tungumálum. Hún er mest töluð í Tyrklandi en einnig af minni hópum á Kýpur, í Grikklandi og Austur-Evrópu, auk þess að vera töluð af nokkrum milljónum innflytjenda í Vestur-Evrópu. Tyrkneska er útbreiddasta tyrkíska málið og 65 – 73 milljón manns hafa málið að móðurmáli. 85 af hundraði íbúa Tyrklands hafa tyrknesku að fyrsta máli en 12 kúrdísku. Eftirliggjandi 3 prósent deilast á um 30 mál sem sum af hverjum eru miljónamál töluð í nágrannalöndunum svo sem armenska eða arabíska en mörg eru smámál á hverfanda hveli og í hættu á að leggjast af.

Rætur tungumálsins má rekja til Mið-Asíu, þar sem fyrstu skrifin ná aftur um tæp 1.200 ár. Í vesturátt eru áhrifin aðalega af Ottoman tyrknesku — sem er afsprengi tyrknesku tungunnar og var notuð í Ottoman stórveldinu og breiddist út samhliða því. Tyrkneska hefur verið rituð með latínuletri frá 1928 en var áður rituð með arabísku letri. Nafnorð í tyrknesku hafa sex föll. Enginn tiltekin greinir er í málinu en tiltekni er oft mynduð með notkun þolfalls. Lýsingarorð taka engum beygjingum. Persónufornafn þriðju persónu greinir ekki kyn. Í ritmálinu táknar ufsilon venjulega joð, venjulegt sje (c) 'dj', setillu sje (ç) 'tj', setillu ess 'sj'. U táknar ú og tvípunkts -u (ü) u (líkt og í þýsku). Gje með niðurbendandi ör fyrir ofan (ğ) greinist vart.
Dulsmál

Dulsmál voru sakamál nefnd þegar kona ól barn á laun, myrti það eða bar út, stundum í vitorði með barnsföður eða öðrum. Gott dæmi um dulsmál má finna í tímaritinu Ísafold, árið 1874. Það hljómar svo:
Googol

Googol er heiti tölunnar 10.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000 sem má einnig tákna sem 10100.

Heiti leitarvélarinnar Google má rekja til þess að einhver stafaði googol rangt. En upphaflega hugmyndin var að kalla leitarvélina googolplex sem er heiti tölunnar 1010100
Norræna vinstri-græna bandalagið

Norræna vinstri-græna bandalagið var stofnað í Reykjavík 1. febrúar 2004 og er bandalag fimm vinstri-grænna flokka á Norðurlöndum. NVGB stendur fyrir fundum a.m.k. einu sinni á ári þar sem formenn og framkvæmdastjórar flokkanna skiptast á skoðunum og reynslu, hafa samstarf um alþjóðleg tengsl og fjalla um sérstök efni sem varða þróun hvers flokks fyrir sig.
Rótarlén

Rótarlén er sá hluti internetléna sem er á eftir síðasta punktinum, sem dæmi er .net rótarlén internetlénsins rsync.example.net.

IANA skiptir hinum ýmsu rótarlénum upp í þrjá flokka:
Íslenska karlaknattspyrnudeildakerfið

Íslenska karlaknattspyrnudeildakerfið er íslenskt deildakerfi í knattspyrnu í flokki karla.
Efsta deild karla í knattspyrnu 1933

Árið 1933 var Íslandsmótið í knattspyrnu haldið í 22. skipti. Valur vann sinn 2. titil. Fjögur lið tóku þátt; KR, Fram, Víkingur og Valur.

Töfluyfirlit.

"Allir leikirnir voru leiknir á Melavellinum
Efsta deild karla í knattspyrnu 1936

Árið 1936 var Íslandsmótið í knattspyrnu haldið í 25. skipti. Valur vann sinn 4. titil. Fjögur lið tóku þátt; KR, Fram, Víkingur og Valur.

Töfluyfirlit.

"Allir leikirnir voru leiknir á Melavellinum

Skoruð voru 26 mörk, eða 4,333 mörk að meðaltali í leik.

Heimild.

http://www.rsssf.com/tablesi/ijshist.html
WYSIWYG

WYSIWYG er skammstöfun sem stendur fyrir what you see is what you get eða „það sem þú sérð er það sem þú færð“. Það er notað um ritla sem sýna „endanlegt“ útlit jafnóðum og maður skrifar inn/breytir. Þetta hugtak er þannig einkum notað um ritvinnsluforrit, umbrotsforrit, vefsíðugerðarforrit o.s.frv. þar sem endanleg útkoma (í prentun eða vafra) er nokkurn veginn sú sama og notandinn sér á skjánum þegar hann vinnur með viðkomandi skjal, öfugt við t.d. LaTeX-ritla eða HTML-ritla þar sem endanleg útkoma verður ekki sýnileg fyrr en skjalið fer í gegnum vinnsluferli sem breytir því í endanlega útgáfu (t.d. í myndsetningarkerfi vafra, eða PDF-setningarkerfi). Til þess að þetta virki þarf ritillinn að herma eftir endanlegu úttaki eins vel og hann getur sem getur verið miserfitt. Betri umbrotsforrit bjóða oft upp á möguleikann að stilla litanotkun fyrir viðkomandi skjá svo hún líkist sem mest litanotkun í prentsmiðju til að tryggja að endanlegur prentgripur verði sem líkastur því sem notandinn sér á skjánum.

WYSIWYG-ritlar komu fyrst fram á sjónarsviðið á tölvum sem notuðust við tölvumús og myndræn notendaskil en áður notuðu ritvinnsluforrit ívafsmál til að stýra umbrotsaðgerðum texta (breiðletrun, skáletrun, jöfnun o.s.frv.). Fyrsti ritillinn sem bauð upp á WYSIWYG-virkni er talinn hafa verið Bravo sem var skrifaður fyrir Xerox Alto-tölvuna árið 1974, en fyrsta ritvinnsluforritið af þessu tagi sem náði almennri útbreiðslu var MacWrite fyrir Apple Macintosh-tölvur árið 1984. Skjáupplausn Macintosh-tölvanna (72dpi) var miðuð við upplausn ImageWrite-nálaprentara sem Apple seldi með tölvunum (144dpi) þannig að þegar notandinn hélt prentaða skjalinu upp að skjánum var útkoman jafnstór en í helmingi betri upplausn.

Dæmi um WYSIWYG-ritla.

wysiwyg er einnig notað til að svindla á fólki líkt og þegar þú kaupir myndavél og það er að
Svarta María (lögreglubifreið)

Svarta María var heiti, sem haft var um lögreglubifreiðar á Íslandi eftir miðja 20. öld. Ástæðan var sú að bílarnir voru svartir og frekar auðkennilegir til að sjá. Þessir bílar voru af Chevrolet gerð, allstórir og traustir bílar, með klefa aftur í, þar sem hægt var að troða inn nokkrum handteknum í einu ef þörf var á og flytja til næstu lögreglustöðvar eða fangageymslu eftir atvikum.
Elly Vilhjálms og Ragnar Bjarnason - Hvert er farið blómið blátt

Hvert er farið blómið blátt er 45-snúninga hljómplata gefin út af SG - hljómplötum árið 1965. Þar syngja Elly og Ragnar ásamt hljómsveit Svavars Gests fjögur lög.
DJ Ötzi

DJ Ötzi (fæddur 7. janúar 1971 í St. Johann í Tirol) er austurrískur söngvari og skemmtikraftur.
ILife

iLife er forritasvíta frá Apple Inc., hönnuð fyrir Mac OS X. Forritin eru notuð til þess að búa til, halda um og skoða stafrænt efni, s.s ljósmyndir, kvikmyndir, tónlist og vefsíður.

Í iLife '08, inniheldur pakkinn 6 forrit: iTunes, iPhoto, iMovie, iDVD, GarageBand og iWeb. Í þeirri útgáfu kom nýtt forrit í staðinn fyrir iMovie en heitir sama nafni. Hægt er að niðurhala gömlu útgáfunni af iMovie hjá apple.com ef maður hefur keypt iLife '08. Svítan fylgir öllum nýjum Apple tölvum og einnig er hægt að kaupa hana sér.
Þuríður formaður

Þuríður Einarsdóttir (oftast nefnd Þuríður formaður) (1777 - 13. nóvember 1863) var einn mesti kvenskörungur í Árnesþingi á 19. öld og þekktust fyrir formennsku sína á sjó og því að koma upp um Kambsránið. Hún stundaði sjó til ársins 1843 og var lengst af formaður á bát en það þótti einstakt fyrir konur á hennar tíma.

Þuríður formaður var fædd á Stéttum í Hraunshverfi, en þar bjuggu foreldrar hennar í mörg ár, og þar ólst hún upp til 25 ára aldurs. Móðir Þuríðar var Helga yngri Bjarnadóttir í Ranakoti efra Þorsteinssonar, er bjó í Sandlækjarkoti árið 1703, Jónssonar. Ævi Þuríðar formanns er stundum skipt í þrjú tímabil að mestu eftir dvalarstöðum hennar.

Fyrsta tímabilið, þar til hún er 25 ára gömul, átti hún heima á Stéttum hjá foreldrum sínum. Hún byrjaði að róa á vorvertíð hjá föður sinum 11 ára gömul og er síðan látin róa vor og haust sjá föður sínum og Bjarna bróður sínum, þar til hún gerist fullgildur háseti á vetrarvertíð hjá Jóni í Móhúsum, þá rúmlega tvítug að aldri. Á þessum árum klæddist hún karlmannsfötum vegna sjómennskunnar en til þess þurfti sérstakt leyfi sýslumanns.

Annað tímabilið nær frá 1802—1830. Þá á hún heima á ýmsum stöðum í Stokkseyrarhverfinu, lengst í einum stað í Götu. Á þeim árum stendur hún upp á sítt besta. Þá byrjar hún formennsku fyrst á vor- og haustvertíð, síðan á vetrarvertiðum sem formaður á Stokkseyri frá 1816—30.

Þriðja tímabilið nær frá 1830 til dauðadags Þuríðar. Allan þann tíma á hún heima á Eyrarbakka að undanskildum 7 árum, 1840—1847, er hún dvaldist víð verslunarstörf í Hafnarfirði. Fyrsta áratuginn, sem hún átti heima á Eyrarbakka, var hún formaður í Þorlákshöfn á vetrarvertíðum og stýrði áttæringi og aflaði vel.

Lengst af var hún sjálfrar sín, ýmist við smábúhokur eða sem húskona á Skúmsstóðum þar til seinustu 8—9 árin sem hún lifði, er hún varð að þiggja sveitarstyrk, þá komin fast að áttræðu. Hún dó í Einarshöfn haustið 1863 86 ára gömul, furðanlega ern til hins síðasta.

Þuríðarbúð á Stokkseyri var reist árið 1949 til minningar um Þuríði formann. Búðin stendur nálægt þeim stað sem búð Þuríðar stóð.

Þuríður varð fræg fyrir að koma upp um Kambsránið, en það var rán, sem framið var á bænum Kambi í Flóa.
Keynote (forrit)

Keynote er kynningarforrit frá Apple fyrir Mac OS X stýrikerfið. Það var fyrst kynnt í janúar 2003 og er nú partur af iWork pakkanum. Nýjasta útgáfan er Keynote 4. Hún keyrir á Mac OS X 10.4 Tiger og Mac OS X 10.5 Leopard.
Listi yfir leikmannabreytingar fyrir Landsbankadeild karla 2007

Listi yfir leikmannabreytingar fyrir Landsbankadeild karla 2007 er listi yfir þær breytingar á leikmönnum sem urðu fyrir Landsbankadeild karla 2007. Listinn er ekki tæmandi.

Leikmannabreytingar.

FH.

Komnir:

Farnir:

Snúa til baka úr láni:

KR.

Komnir:

Farnir:

Valur.

Komnir:

Farnir:

Keflavík.

Komnir:

Farnir:

Snúa til baka úr láni:

Breiðablik.

Komnir:

Farnir:

Snúa til baka úr láni:

ÍA.

Komnir:

Farnir:

Snúa til baka úr láni:

Víkingur.

Komnir:

Farnir:

Snúa til baka úr láni:

Fylkir.

Komnir:

Farnir:

Snúa til baka úr láni:

Fram.

Komnir:

Farnir:

HK.

Komnir:

Farnir:

Snúa til baka úr láni:
Ladder (forritunarmál)

Forritunarmálið Ladder eða relay ladder logic er myndrænt forritunarmál sem er mjög vinsælt til að forrita iðntölvur (programmable logic controller eða PLC).

Forrit í ladder er á margan hátt byggt upp til að líkja eftir almennum gamaldags liðastýringum. Þetta var gert til að auðvelda rafvirkjum, sem ekki höfðu nauðsynlega forritunarkunnáttu, að tileinka sér þessa forritunarleið. Forritið byggist upp á rimum sem hver og ein er sjálfstæð eining. Hver rim inniheldur svo skilyrði og aðgerðir. Séu skilyrðin uppfyllt til að komast í gegnum rimina, er aðgerðin framkvæmd.

Best er að útskýra þetta með dæmi. Greinum virkni eftirfarandi rimar.

|----| |----+----| |----+----|/|------------------------------------------( )----|

| B1 | B2 | B4 O1 |

| +----| |----+ |

| B3 |

Þar sem engar flóknar aðgerðir eru í riminni, er hægt að skrifa hana upp sem boolean jöfnu:

formula_1

Það eru sem sagt tvær leiðir fyrir þessa rim til að verða virka, það er boolean breytan O1 verður sönn. Það er ef B1 er sönn og B2 eða B3 er sönn og B4 er ósönn.

Flestar útgáfur af ladder, hafa einnig flóknar aðgerðir sem hægt er að framkvæma á hin ýmsu gögn. Til dæmis færa til gögn milli minnishólfa, framkvæma stærðfræðilegar aðgerðir eða vinna með textastrengi.
Hljómsveit Ingimars Eydal - Vor í Vaglaskógi

Vor í Vaglaskógi er 45-snúninga hljómplata gefin út af SG - hljómplötum árið 1966. Á henni syngja Vilhjálmur Vilhjálmsson og Þorvaldur Halldórsson fjögur lög ásamt hljómsveit Ingimars Eydal.
Paullus

Paullus, einnig ritað Paulus er nafn (cognomen) fornra Rómverja, einkum af aemilísku ættinni, en einnig fornafn (praenomen) nokkurra manna. Það getur átt við: